Søborg, den 23.9.2022

Til Gladsaxe Kommunen
By- og Miljøforvaltningen

**Høringssvar**

**til**

**Nyt kommuneplantillæg for ”Boulevarden” i Gladsaxe Erhvervskvarter i forudgående høring.**

**Vedrørende cykelstier**

I ”Forudgående høring – revision af kommuneplanrammer ved Boulevarden” står side 2 i afsnittet Baggrund: ”Det anbefales at arbejde videre med en række temaer for den fremtidige byudvikling:

• …………….

• ……………..

• Vej og stistruktur, herunder forbindelser fra ’Boulevarden’ til det bagvedliggende erhvervskvarter.
• ……………..”

Det er vigtigt at indtænke **cykelvenlige adgange** på alle forbindelser fra ”Boulevarden” (Gladsaxe Ringvej, Ring 3) ind til det bagvedliggende erhvervskvarter og blandede bolig- og erhvervskvarter.

Det er ligeledes vigtigt at indtænke så **brede vejbredder** på de bagvedliggende veje, som fx Rosenkæret, Columbusvej med flere, at det bliver nemt at anlægge 2,2 m brede cykelstier på dem i begge sider.

**Begrundelse**

Den grønne omstilling kræver at cyklismen bliver øget. Derfor skal det være trygt, hurtigt og nemt at cykle ind og ud af erhvervskvarteret samt inde i erhvervskvarteret. Kombination af offentlig transport og cykel er også grøn og vil desuden skaffe kunder til Letbanen for de der skal til erhvervskvarteret eller til det blandede bolig og erhvervskvarter.

Derfor er det vigtigt at indtænke cyklisternes behov ved udarbejdelsen af tillægget til Kommune­plan 2021.

Med venlig hilsen

Inger Plum
Grønnemose Alle 108
2860 Søborg
Mobil: 61672285
E-mail: ingerplum@adr.dk